Nuutste neiging: Gesig-essens - Goeie Huishouding
Tuis » Nuutste neiging: Gesig-essens
Net toe jy dink jy ken die geheim vir 'n mooi vel …
Ons het al van verfrisser, serum en gesigolie gehoor, maar van essens? Skoonheidessens het onlangs begin aandag trek en is groot op die Koreaanse modefront. Maar wat presies is dit en hoe baat jou vel daarby?
Pin hierdie artikel vir later! Volg Goeie Huishuding op Pinterest vir nog.
Net soos verfrissers het die meeste essens 'n waterige of melkerige tekstuur, maar dit bevat meer aktiewe bestanddele wat deur die vel geabsorbeer kan word voordat jy jou serum, vogroom en grimering aanwend. Dit beteken dat jou vel 'n ekstra dosis bevogtiging inkry voordat jy met die res van jou skoonheidsroetine aangaan. En ons weet hoe belangrik 'n gehidreerde vel is!
Hoe om essens te gebruik
Essens werk anders as 'n verfrisser, wat gewoonlik met watte op die vel aangewend word, of as 'n serum, wat met skoon vingers aangewend word. Aangesien 'n essens belangrike bestanddele in 'n hoogs gekonsentreerde dosis bevat, moet jy 'n bietjie daarvan uit die buisie in jou hand druk en liggies op jou vel tik. Sodoende word niks daarvan deur die watte geabsorbeer nie – alles word direk deur jou vel opgeneem.
Hierdie formule bevat die olies van drie kosbare sade wat helend op die vel inwerk.
The Body Shop Oils of Life Intensely Revitalising Essence Lotion / R210
Hierdie intensiewe, gekonsentreerde en geurlose essens bestaan uit 11 hidrerende aktiveermiddels.
Comfort Zone Hydramemory Essence / R845
Met hierdie twee-in-een produk propvol alguroonsuur vir 'n gladde vel, kan jy van jou verfrisser afsien.
Algenist Hydrating Essence Toner / R370
Hierdie vitamine E-ryke jelformule is nie vetterig nie en beloof intense hidrasie vir 48-uur-bevogtiging.
The Body Shop Vitamin E Aqua Boost Essence Lotion / R175
Lees: Hoe om gesigolies en -serums reg aan te wend
Propolis en prinsesselei is albei bekend vir hul skoonheidsvoordele, en hierdie essens bevat heelwat van albei. Sê hallo vir 'n stralende vel!